b"\n_START_ARTICLE_\nLa Immaculada d'Isil\n_START_SECTION_\nArquitectura\n_START_PARAGRAPH_\nLa definici\xc3\xb3 dels seus volums exteriors est\xc3\xa0 dominada pel disseny de la coberta a dues vessants, a la cap\xc3\xa7alera s'evidencia l'estructura d'un absis poligonal amb grans contraforts que reforcen el parament i integren sim\xc3\xa8tricament dos espais a manera de capelles._NEWLINE_El desnivell de la seva coberta respecte a la de l'absis permet ampliar el sistema de buits, que es complementa en les parts laterals amb altres obertures sota el r\xc3\xa0fec de la teulada._NEWLINE_Tanmateix, cal tenir en compte els buits de la fa\xc3\xa7ana principal, en particular els que configuren l'eix de la portalada setcentista, de concepci\xc3\xb3 senzilla i pedra ben tallada, que inclou al seu damunt una forn\xc3\xadcula i un \xc3\xb2cul circular. Als angles de la fa\xc3\xa7ana se situen dos contraforts que l'emmarquen._NEWLINE_Trenca la simetria del conjunt el campanar que, al damunt d'un basament integrat al frontis, s'aixeca com a projecci\xc3\xb3 d'un oct\xc3\xb2gon regular de costats desiguals, coronat amb cuculla piramidal."